CELEX: 32017R0913
Language: lv
Date: 2017-05-29 00:00:00
Title: Komisijas Īstenošanas regula (ES) 2017/913 (2017. gada 29. maijs) par atļauju izmantot no Komagataella pastoris (DSM 26643) iegūtas fumonizīna esterāzes preparātu par barības piedevu visām putnu sugām (Dokuments attiecas uz EEZ. )

30.5.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 139/33
               
            KOMISIJAS ĪSTENOŠANAS REGULA (ES) 2017/913
      (2017. gada 29. maijs)
      par atļauju izmantot no Komagataella pastoris (DSM 26643) iegūtas fumonizīna esterāzes preparātu par barības piedevu visām putnu sugām
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
               
            
                  (2)
               
               
                  Saskaņā ar Regulas (EK) Nr. 1831/2003 7. pantu ir ticis iesniegts pieteikums, lai saņemtu atļauju no Komagataella pastoris (DSM 26643) iegūtas fumonizīna esterāzes preparātam. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (3)
               
               
                  Pieteikums attiecas uz atļauju no Komagataella pastoris (DSM 26643) iegūtas fumonizīna esterāzes preparātu izmantot jaunā veidā, proti, par barības piedevu visām putnu sugām, un to paredzēts klasificēt piedevu kategorijā “tehnoloģiskās piedevas”.
               
            
                  (4)
               
               
                  Ar Komisijas Īstenošanas regulu (ES) Nr. 1115/2014 (2) šo piedevu jau ir atļauts desmit gadus lietot par barības piedevu cūkām.
               
            
                  (5)
               
               
                  Eiropas Pārtikas nekaitīguma iestāde (“Iestāde”) 2016. gada 18. oktobra atzinumā (3) secināja, ka no Komagataella pastoris (DSM 26643) iegūtas fumonizīna esterāzes preparātam ierosinātajos lietošanas nosacījumos nav nelabvēlīgas ietekmes uz dzīvnieku veselību, cilvēka veselību vai vidi. Turklāt tā secināja, ka preparātam piemīt spēja pazemināt fumonizīnu daudzumu gaļas cāļiem, gaļas tītariem un dējējvistām paredzētā barībā, ja tā ir šādi piesārņota. Šo secinājumu var attiecināt uz visām putnu sugām. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
               
            
                  (6)
               
               
                  No Komagataella pastoris (DSM 26643) iegūtas fumonizīna esterāzes preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc minēto preparātu būtu jāļauj lietot atbilstīgi šīs regulas pielikumam.
               
            
                  (7)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Pielikumā minēto preparātu, kas ietilpst barības piedevu kategorijā “tehnoloģiskās piedevas” un funkcionālajā grupā “barības piesārņojumu ar mikotoksīniem mazinošās vielas”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 29. maijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Komisijas 2014. gada 21. oktobra Īstenošanas regula (ES) Nr. 1115/2014 par atļauju izmantot no Komagataella pastoris (DSM 26643) iegūtas fumonizīna esterāzes preparātu kā lopbarības piedevu cūkām (OV L 302, 22.10.2014., 51. lpp.).
      
         (3)  EFSA Journal 2016; 14(11):4617.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     Aktīvās vienības uz kg kompleksās barības ar mitruma saturu 12 %
                  
               
                     
                        Tehnoloģiskās piedevas. Barības piesārņojumu ar mikotoksīniem mazinošās vielas: fumonizīns
                     
                  
               
                     1m03
                  
                  
                     —
                  
                  
                     Fumonizīna esterāze
                     EC 3.1.1.87
                  
                  
                     
                        Piedevas sastāvs
                     
                     No Komagataella pastoris (DSM 26643) iegūtas fumonizīna esterāzes preparāts ar minimālo saturu 3 000  U (1)/g.
                     
                        Aktīvās vielas raksturojums
                     
                     No Komagataella pastoris (DSM 26643) iegūtas fumonizīna esterāzes preparāts.
                     
                        Analīzes metode
                         (2)
                     
                     Lai noteiktu fumonizīna esterāzes aktivitāti: augstas izšķiršanas spējas šķidruma hromatogrāfija ar tandēmveida masspektrometriju.
                     (HPLC-MS/MS) metode, kuras pamatā ir tās trikarbalilskābes kvantitatīvā noteikšana, kas pie pH 8,0 un 30 °C temperatūrā izdalās, fermentam iedarbojoties uz fumonizīnu B1.
                  
                  
                     Visas putnu sugas
                  
                  
                     —
                  
                  
                     15U
                  
                  
                     —
                  
                  
                     
                                 1.
                              
                              
                                 Piedevas un premiksa lietošanas noteikumos norāda glabāšanas nosacījumus un noturību pret termisku apstrādi.
                              
                           
                                 2.
                              
                              
                                 Ieteicamā maksimālā deva: 300 U uz kg kompleksās barības.
                              
                           
                                 3.
                              
                              
                                 Piedevu atļauts lietot barībā, kas atbilst Eiropas Savienības tiesību aktiem par nevēlamām vielām dzīvnieku barībā (3).
                              
                           
                                 4.
                              
                              
                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šādu vielu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                              
                           
                  
                     2027. gada 19. jūnijs
                  
               
            (1)  1 U ir fermenta aktivitāte, kas no 100 μΜ fumonizīna B1 20 mM tris-Cl buferšķīdumā ar 0,1 mg/ml liellopu seruma albumīnu pie pH 8,0 un 30 °C temperatūrā izdala 1 μmol trikarbalilskābes minūtē.
         
            (2)  Sīkāka informācija par analīzes metodēm atrodama barības piedevu references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.
         
            (3)  Eiropas Parlamenta un Padomes 2002. gada 7. maija Direktīva 2002/32/EK par nevēlamām vielām dzīvnieku barībā (OV L 140, 30.5.2002., 10. lpp.).